b'\n_START_ARTICLE_\nKalidasa\n_START_PARAGRAPH_\nKalidasa (skr. \xe0\xa4\x95\xe0\xa4\xbe\xe0\xa4\xb2\xe0\xa4\xbf\xe0\xa4\xa6\xe0\xa4\xbe\xe0\xa4\xb8\xc2\xa0= K\xc4\x81lid\xc4\x81sa\xc2\xa0\xe2\x80\x93 \xe2\x80\x9eKali tarnas\xe2\x80\x9c) buvo \xc5\xbeymus Sanskrito literat\xc5\xabros poetas ir dramaturgas, Meghad\xc5\xabtos, Abhid\xc5\xbenana\xc5\xa1akuntalos, Kumarasambhavos ir kit\xc5\xb3 iki \xc5\xa1iol garsi\xc5\xb3 k\xc5\xabrini\xc5\xb3 autorius._NEWLINE_Sakoma, kad Kalidasa yra tiek pat svarbus Sanskrito literat\xc5\xabrai, kiek \xc5\xa0ekspyras angl\xc5\xb3. Pirmosios Kalidasos dramos ir poezija i\xc5\xa1 prad\xc5\xbei\xc5\xb3 buvo pagr\xc4\xafstos hinduistine mitologija ir filosofija.\n_START_SECTION_\nBiografija\n_START_PARAGRAPH_\nNieko ne\xc5\xbeinoma apie paties poeto gyvenim\xc4\x85\xc2\xa0\xe2\x80\x93 tiek jo gyvenamoji vieta, tiek tikslus laikmetis, kada jis gyveno. I\xc5\xa1liko jo ra\xc5\xa1ytos 3 dramos ir 2 epin\xc4\x97s poemos bei 2 lyrin\xc4\x97s poemos. Kalidasos k\xc5\xabriniai laikomi Sanskrito literat\xc5\xabros \xc5\xa1edevrais.'